

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀԱԿԱՆ ԵՎ

Ð²Ú²êî²ÜÆ Ð²Üð²äºîàôÂÚàôÜ ²èàÔæ²ä²ÐàôÂÚ²Ü Ü²Ê²ð²ðàôÂÚàôÜ

## ÐÅÑÏÓÁËÈÊÀ ÀÐÌÅÍÈß

ÌÈÍÈÑÒÅÐÑÒÂÎ ÇÄÐÀÂÎÎÕÐÀÍÅÍÈß

**ԱՇԽԱՏԱՆՔԻ ՏԵՍՉԱԿԱՆ ՄԱՐՄԻՆ**

**ՂԵԿԱՎԱՐ**

|  |  |
| --- | --- |
| N \_\_\_\_\_\_\_\_\_\_\_\_\_\_\_\_\_\_\_\_\_“\_\_\_ “ \_\_\_\_\_\_\_\_\_\_\_\_\_\_ 2023թ.  | 0047 ՀՀ Երևան, Նորք-Մարաշ, Ա.Արմենակյան 129* (374-10) 65-05-53, 65-03-05

Էլ. փոստ info@hlib.am |

ՈՐՈՇՈՒՄ

ԹԻՎ ՎԴ-209 ՎԱՐՉԱԿԱՆ ՎԱՐՈՒՅԹԸ ԿԱՐՃԵԼՈՒ ՄԱՍԻՆ

Ղեկավարվելով «Վարչարարության հիմունքների և վարչական վարույթի մասին» ՀՀ օրենքի 30-րդ հոդվածի 1-ին մասի «ա» կետով և հաշվի առնելով քաղաքացի Հարություն Խաչատրյանի դիմումը, ՀՀ առողջապահական և աշխատանքի տեսչական մարմնում (այսուհետ՝ Տեսչական մարմին) 2023 թվականի մայիսի 29-ին հարուցվել է թիվ ՎԴ-209 վարչական վարույթը` «Փրաուդլի Փինոյ» ՍՊԸ-ում (այսուհետ՝ Ընկերություն) ՀՀ աշխատանքային օրենսգրքի 14-րդ, 84-րդ, 85-րդ, 130-րդ, 170-րդ, 192-րդ և 198-րդ հոդվածների պահպանումը պարզելու նպատակով։

Ղեկավարվելով «Վարչարարության հիմունքների և վարչական վարույթի մասին» ՀՀ օրենքի 45-րդ հոդվածով,հարուցված վարչական վարույթի շրջանակներում մասնագետների կողմից Ընկեության քաղաք Երևան, Աբովյան փող. 33 հասցեում 2023 թվականի հունիսի 2-ին իրականացվել է զննում։

Զննման ընթացքում Հարություն Խաչատրյանի կողմից Ընկերությունում աշխատելու փաստը հիմնավորող ապացույցներ ձեռք չեն բերվել, իսկ հաշվապահական հաշվառման և աշխատանքային հարաբերությունները կարգավորող փաստաթղթերում Հարություն Խաչատրյանի վերաբերյալ փաստաթղթեր առկա չեն եղել։

 Ընկերության տնօրեն Վենիսենթ Ռամիրեզի կողմից զննման ընթացքում տրված բանավոր հայտարարության համաձայն՝ ինքը պարբերաբար օգտվել է Հարություն Խաչատրյանի անձնական տաքսի ծառայությունից, օգտվել է նաև այլ տաքսի ծառայություններից։ Ինքը Հարություն Խաչատրյանի ծառայություններից օգտվել է դրա անհրաժեշտության դեպքում, ծառայության դիմաց վճարել է անմիջապես, իսկ ամսական գումար նրան չի տրամադրել և այլ պարտականություններ նրա վրա չի դրել։

Ընկերության տնօրեն Վենիսենթ Ռամիրեզը և ադմինիստրատոր Նարինե Առաքելյանը զննման շրջանակներում հրաժարվել են տրամադրել գրավոր բացատրություններ։

Ղեկավարվելով «Վարչարարության հիմունքների և վարչական վարույթի մասին» ՀՀ օրենքի 37-րդ հոդվածի և 38-րդ հոդվածի 1-ին մասի պահանջներով, հարուցված վարչական վարույթի բազմակողմանիությունը, լրիվությունը և օբյեկտիվությունն ապահովելու նպատակով 2023 թվականի հունիսի 20-ին Տեսչական մարմնում նշանակվել է վարչական լսում։

Վարչական լսմանը Հարություն Խաչատրյանը հայտարարել է, որ Ընկերության տնօրեն Վենիսենթ Ռամիրեզի հանձնարարությամբ Ընկերությունում իրականացրել է տարբեր աշխատանքներ, մասնավորապես՝ ընդունել և ճանապարհել է հյուրատան հյուրերին, տնօրենի հանձնարարությամբ զբաղվել է հյուրերի փաստաթղթերի նախապատրաստման աշխատանքներով, իր աշխատավարձը վճարել է Ընկերության տնօրենը, ամեն ամսվա վերջին օրը՝ առձեռն։

Հարություն Խաչատրյանը վարչական լսմանը հայտարարել է, որ որպես նշված փաստերը հիմնավորող ապացույց ներկայացնում է իր և Ընկերության տնօրենի միջև առկա հեռախոսային հաղորդագրությունների էլեկտրոնային տարբերակը։

Ընկերության տնօրեն Վենիսենթ Ռամիրեզը վարչական լսմանը չէր ներկայացել և չէր ներկայացրել միջնորդություն այն հետաձգելու վերաբերյալ։

Վարչական մարմինը, համադրելով գործում առկա փաստական հանգամանքները, ուսումնասիրելով Հարություն Խաչատրյանի կողմից վարչական լսմանը ներկայացված իր և Ընկերության տնօրենի միջև առկա հեռախոսային հաղորդագրությունների էլեկտրոնային փաստաթղթերը, գտնում է, որ Հարություն Խաչատրյանի կողմից Ընկերությունում առանց աշխատանքային պայմանագրի կնքման (անհատական իրավական ակտի ընդունման) աշխատելու, աշխատավարձը չվճարելու փաստը կարող է հաստատվել պատշաճ, թույլատրելի և հավաստի ապացույցների բավարար համակցությամբ, որը վարչական վարույթի ընթացքում ձեռք չի բերվել, իսկ Հարություն Խաչատրյանի կողմից ներկայացված փաստերը որպես պատշաճ, թույլատրելի և հավաստի ապացույցներ չեն կարող դիտարկվել։

Ելնելով վերոգրյալից, հիմք ընդունելով «Վարչական իրավախախտումների վերաբերյալ» ՀՀ օրենսգրքի 247-րդ հոդվածի 1-ին մասի 1-ին կետը և «Վարչարարության հիմունքների և վարչական վարույթի մասին» ՀՀ օրենքի 1-ից 7-րդ գլուխների պահանջները, Հայաստանի Հանրապետության վարչապետի 2018թ. հունիսի 11-ի թիվ 755-Լ որոշմամբ հաստատված Հայաստանի Հանրապետության առողջապահական և աշխատանքի տեսչական մարմնի կանոնադրության 19-րդ կետի 13-րդ ենթակետը.

ՈՐՈՇՈՒՄ ԵՄ

1. Տեսչական մարմնում 2023 թվականի մայիսի 29-ին հարուցված թիվ ՎԴ-209 վարչական վարույթը կարճել՝ իրավախախտման դեպքի բացակայության հիմքով:

2. Սույն որոշումը ծանուցել «Փրաուդլի Փինոյ» ՍՊԸ-ի տնօրեն Վենիսենթ Ռամիրեզին, էլ. հասցե՝ proudlypinoy.am@gmail.com, և Հարություն Խաչատրյանին, էլ. հասցե՝ am.international.am.com@gmail.com ։

ՊԱՐՏԱԿԱՆՈՒԹՅՈՒՆՆԵՐԸ ԿԱՏԱՐՈՂ՝

ՍԼԱՎԻԿ ՍԱՐԳՍՅԱՆ

Սույն վարչական ակտն ուժի մեջ է մտնում վարչական վարույթի մասնակիցներին իրազեկելուն հաջորդող օրվանից

Սույն վարչական ակտն ստանալու օրվանից 2 ամսվա ընթացքում կարող է բողոքարկվել Հայաստանի Հանրապետության առողջապահական և աշխատանքի տեսչական մարմին:

Սույն վարչական ակտն ՀՀ վարչական դատավարության օրենսգրքի 72-րդ հոդվածով սահմանված ժամկետում կարող է բողոքարկվել վարչական դատարան: